Komission asetus (ETY) N:o 1279/75, annettu 21 päivänä toukokuuta 1975, jäsenvaltioiden ja komission välisistä tiedonannoista rasva-alalla annetun asetuksen (ETY) N:o 205/73 muuttamisesta



Virallinen lehti nro L 131 , 22/05/1975 s. 0011 - 0013

Suomenk. erityispainos Alue 3 Nide 6 s. 0081

Ruotsink. erityispainos Alue 3 Nide 6 s. 0081

Kreikank. erityispainos: Luku 03 Nide 13 s. 0003

Espanjank. erityispainos: Luku 03 Nide 8 s. 0160

Portugalink. erityispainos: Luku 03 Nide 8 s. 0160



KOMISSION ASETUS (ETY) N:o 1279/75, annettu 21 päivänä toukokuuta 1975, jäsenvaltioiden ja komission välisistä tiedonannoista rasva-alalla annetun asetuksen (ETY) N:o 205/73 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1707/73(2), ottaa huomioon rapsin-, rypsin- ja auringonkukansiementen vientituista 21 päivänä kesäkuuta 1967 annetun neuvoston asetuksen N:o 142/67/ETY(3), sellaisena kuin se on viimeksi muutettuna asetuksella (ETY) N:o 2429/72(4), ja erityisesti sen 6 artiklan, ottaa huomioon soijapapuja koskevista erityistoimenpiteistä 15 päivänä heinäkuuta 1974 annetun neuvoston asetuksen (ETY) N:o 1900/74(5) ja erityisesti sen 3 artiklan, ottaa huomioon tiettyjen kasviöljyjen tuontiin sovellettavasta tasausmaksusta 21 päivänä kesäkuuta 1967 annetun neuvoston asetuksen N:o 143/67/ETY(6), sellaisena kuin se on viimeksi muutettuna asetuksella (ETY) N:o 2077/71(7), ja erityisesti sen 7 artiklan, sekä katsoo, että öljykasvien markkinoiden moitteettoman hallinnon vuoksi on tarpeen seurata tarkasti yhteisön öljysiementen ja öljykakkujen hankintatilannetta, tämän tavoitteen saavuttamiseksi olisi kyseisten siementen ja öljykakkujen tuontia sekä siementen vientiä koskevat tiedot toimitettava säännöllisesti komissiolle mahdollisimman nopeasti; jäsenvaltioilta saatujen tietojen käytön helpottamiseksi nämä tiedot olisi toimitettava yhdenmukaisilla lomakkeilla; tämän vuoksi olisi täydennettävä jäsenvaltioiden ja komission välisistä tiedonannoista rasva-alalla 25 päivänä tammikuuta 1973 annettua komission asetusta (ETY) N:o 205/73(8), sellaisena kuin se on muutettuna asetuksella (ETY) N:o 1994/73(9), ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 205/73 10 artiklan 1 kohdan b alakohta seuraavasti: "b) viimeistään kuuden viikon kuluessa kunkin kuukauden lopusta kyseisen kuukauden aikana viedyt määrät." 2 artikla Lisätään asetukseen (ETY) N:o 205/73 10 a artikla seuraavasti: "10 a artikla Jäsenvaltioiden on toimitettava komissiolle tiedoksi viimeistään kuuden viikon kuluessa kunkin kuukauden lopusta soijapapujen määrät, jotka on viety kyseisen kuukauden aikana." 3 artikla Korvataan asetuksen (ETY) N:o 205/73 12 artikla seuraavasti: "12 artikla 1. Jäsenvaltioiden on toimitettava komissiolle tiedoksi kaikki tilanteen arvioimiseen tarvittavat tiedot asetuksen N:o 136/66/ETY 3 artiklan 6 kohdan soveltamiseksi heti ne saatuaan. 2. Siementen ja öljykakkujen osalta jäsenvaltioiden on toimitettava komissiolle tiedoksi: a) soijapapujen ja soijan öljykakkujen määrät, jotka on tuotu kolmansista maista kunkin kuukauden aikana; b) rapsin, rypsin ja auringonkukan siementen ja öljykakkujen määrät, jotka on tuotu kolmansista maista kunkin kuukauden aikana; c) muiden lajien siementen ja öljykakkujen määrät, jotka on tuotu kolmansista maista kalenterivuoden kunkin puolivuotiskauden aikana. Nämä tiedot on toimitettava komissiolle viimeistään kuuden viikon kuluessa kunkin yllä tarkoitetun jakson lopusta." 4 artikla Edellä tarkoitetut tiedonannot on tehtävä liitteessä kuvattua erittelyä noudattaen. 5 artikla Tämä asetus tulee voimaan 1 päivänä heinäkuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä toukokuuta 1975. Komission puolesta P. J. LARDINOIS Komission jäsen (1) EYVL N:o 172, 30.9.1966, s. 3025/66 (2) EYVL N:o L 175, 29.6.1973, s. 5 (3) EYVL N:o 125, 26.6.1967, s. 2461/67 (4) EYVL N:o L 204, 23.11.1972, s. 1 (5) EYVL N:o L 201, 23.7.1974, s. 5 (6) EYVL N:o 125, 26.6.1967, s. 2463/67 (7) EYVL N:o L 220, 30.9.1971, s. 1 (8) EYVL N:o L 23, 29.1.1973, s. 15 (9) EYVL N:o L 204, 25.7.1973, s. 17 LIITE Öljykasvien siementen ja öljykakkujen tuonti kolmansista maista sekä öljykasvien siementen vienti kolmansiin maihin Maa: ......................... A. Soija Jakso: ...................... kuu 19..... >TAULUKON PAIKKA> B. (1) Rapsi ja (2) auringonkukka Jakso: ......................... kuu 19..... >TAULUKON PAIKKA> C. Muut (nimettävä) Jakso: puolivuotiskausi ................... - .................... 19..... >TAULUKON PAIKKA>